
Naslov: Mednarodna konferenca na temo migracij

Napoved za voditelja:

Slovenija se je v začetku tega desetletja soočala z velikim številom nezakonitih migrantov in prosilcev za azil, zato je bila naša migracijska politika usmerjena k preprečevanju ilegalnih migracij, vzpostavitvi restriktivne azilne politike in krepitvi nadzora nad mejami. Zdaj je teh migrantov vse manj, povečuje pa se število tistih, ki v našo državo prihajajo legalno, za zaslužkom. O tem ter o enotnih postopkih za pridobivanje dovoljenj za delo in bivanje, preprečevanju možnih zlorab in uvajanju informacijskih tehnologij za upravljanje migracij, so danes in bodo tudi jutri v Čatežu ob Savi spregovorili na mednarodni konferenci Združenja strokovnih delavcev upravnih notranjih zadev na temo Migracij.

T- S Čateža ob Savi GORAN ROVAN /

X- Snemalec Jože Grajžl /

Zaradi spremenjenih migracijskih trendov se tudi v Sloveniji pripravlja celostna strategija, ki bo zajemala pravne in tudi ostale ukrepe za varnost tujih državljanov, ki si pri nas iščejo svoj kos kruha.

T- KATARINA KRESAL /
X- ministrica za notranje zadeve RS /

Potrebno je imet celostno strategijo, ki bi bolj učinkovita urejala tako migracije kot integracije, zato smo na ministrstvu za notranje zadeve z marcem ustanovili nov direktorat »Migracije in integracije« in se bomo tega lotili na tak način.

V desetih evropskih državah so že združili postopke za pridobivanje dovoljenj za bivanje in delo, to naj bi kmalu storili tudi pri nas. 

T- BOJAN TRNOVŠEK /
X- direktor Direktorata za upravne notranje zadeve  /

Seveda pa v prihodnosti bo glede na to kar se sprejema v EU potrebno v bistvu eno enovit postopek, en postopek. Nekatere države članice že to imajo in s tem bodo seveda postopki še hitrejši, kar je tudi v interesu gospodarstva.

Nekaterim pa vstop v Slovenijo služi zgolj kot odskočna deska za druge evropske države. Zato se pripravljajo ukrepi, ki bi lahko te zlorabe vsaj deloma preprečili.

T- NINA GREGORI /
X- v.d. generalnega direktorja Direktorata za migracije in integracijo /

Ja, zaznal smo, torej policija in inšpekcijske službe Ministrstva za delo, so zaznale, ja da se lahko prihaja do zlorab tudi v postopkih pridobitve dovoljenja za prebivanje, ampak seveda pripravljamo zdaj ukrepe z medresorsko delovno skupino, kjer bomo poskušal preprečit, bom rekla zlorabe v postopku izdaje dovoljenja za delo in dovoljenja za prebivanje.

Seveda pa moramo tudi v Sloveniji čim prej priti do spoznanja, da migracije niso zgolj pravica, ampak tudi možnost in priložnost. Zato moramo priseljencem, ki prihajajo k nam, omogočit čim boljše pogoje za življenje. 

